Na temelju članka 104. stavka 1. Zakona o komunalnom gospodarstvu (Narodne novine 68/18 i 110/18- Odluka Ustavnog suda Republike Hrvatske) i članka 41. stavka 2. Statuta Grada Zagreba (Službeni glasnik Grada Zagreba 23/16, 2/18 i 23/18), Gradska skupština Grada Zagreba, na sjednici\_\_\_\_\_\_ 2019., donijela je

**ODLUKU**

**o izmjenama i dopunama Odluke**

**o komunalnom redu**

**Članak 1.**

U Odluci o komunalnom redu (Službeni glasnik Grada Zagreba 14/19) u članku 2. točki 1. alineji 3. iza riječi: „parkovi,“ dodaju se riječi: „parkovne staze,“ a iza riječi: „stabla,“ dodaju se riječi: „kazete sa stablima i grmljem,“.

U točki 9. iza riječi: „novinama,“ dodaju se riječi: „izložbeni i reklamni ormarići,“.

Iza točke 14. dodaje se točka 15. koja glasi:

„**15.** **sredstva za osobni prijevoz** su bicikli, romobili, električni romobili i druga sredstva za osobni prijevoz koja se pokreću snagom vozača ili uz pomoć elektromotora.“.

**Članak 2.**

Iza članka 4. dodaje se članak 4.a koji glasi:

**„Članak 4.a**

Radi osiguranja pristupačnosti zgradi osobama s invaliditetom i smanjene pokretljivosti, na zahtjev vlasnika zgrade, može se odobriti korištenje površine javne namjene za izvođenje elemenata pristupačnosti(rampa, vertikalno podizna platforma, koso podizna platforma i slično).

Elementi pristupačnosti iz stavka 1. ovoga članka izvode se sukladno posebnim propisima o gradnji na trošak i odgovornost vlasnika/suvlasnika zgrade koji je u obvezi održavati elemente pristupačnosti u funkcionalnom i ispravnom stanju.

Korištenje površine javne namjene za izvođenje elemenata pristupačnosti iz stavka 1. ovoga članka odobrava se rješenjem gradskoga upravnoga tijela nadležnoga za komunalne poslove, odnosno ako se koristi nerazvrstana cesta, rješenjem gradskoga upravnoga tijela nadležnoga za ceste, pod uvjetom da vlasnik zgrade nije u mogućnosti osigurati izvođenje elemenata pristupačnosti na zemljištu u svom vlasništvu i ako za to postoje prostorno-prometni uvjeti.

Nadležno gradsko upravno tijelo iz stavka 3. ovoga članka dužno je prije izdavanja rješenja prethodno pribaviti:

- suglasnost gradskoga upravnog tijela nadležnog za promet i prethodnu suglasnost policijske uprave ako se koristi dio nogostupa,

- suglasnost gradskoga upravnog tijela nadležnog za zaštitu spomenika kulture i prirode ako se koristi površina javne namjene na prostoru kulturnog dobra, zaštićene kulturno-povijesne cjeline i zaštićenih dijelova prirode,

- mišljenje gradskoga upravnog tijela nadležnog za građenje komunalne infrastrukture i održavanje javnoprometnih površina, javnih objekata i javne rasvjete ako se koristi površina javne namjene s betonskim ili kamenim opločenjem,

- mišljenje gradskoga upravnog tijela nadležnog za zelenilo ako se koristi javno zelena površina.

Zahtjevu za izdavanje rješenja iz stavka 3. ovoga članka prilaže se tehničko rješenje, dokaz o vlasništvu zgrade, suglasnost vlasnika/suvlasnika i druga potrebna dokumentacija.

Nadležno gradsko upravnog tijelo iz stavka 3. ovoga članka ukinut će rješenje kojim se odobrava izvođenje elemenata pristupačnosti u slijedećim slučajevima:

* ako se vlasnik zgrade ne pridržava uvjeta određenih rješenjem,
* ako se promjene prostorno-prometni uvjeti ili
* ako je površinu javne namjene potrebno koristiti za sadržaje koji su od interesa za Grad Zagreb.

U slučajevima iz stavka 6. ovoga članka vlasnik zgrade dužan je o svome trošku ukloniti element pristupačnosti i nema pravo na naknadu štete.

Za korištenje površine javne namjene za izvođenje elemenata pristupačnosti ne plaća se naknada.“

**Članak 3.**

U članku 14. stavku 3. iza riječi: „osniva“ dodaju se riječi: „ i imenuje“.

**Članak 4.**

U članku 27. stavak 3. mijenja se i glasi:

„Zahtjevu za izdavanje rješenja iz stavka 2. ovoga članka prilaže se idejni projekt, a za reklamni pano oglasne površine veće od 12 m2 tipski projekt za koje je doneseno rješenje ministarstva nadležnoga za graditeljstvo ili tehnička ocjena ili glavni projekt, dokaz o vlasništvu odnosno korištenju nekretnine ili suglasnost vlasnika, a za svjetleće reklame i suglasnost za priključak na elektromrežu i druga potrebna dokumentacija.“

**Članak 5.**

U članku 41. stavku 1. riječ: „graniči“ zamjenjuje se riječju: „graniče“.

**Članak 6.**

U članku 42. stavku 1. riječ: „graniči“ zamjenjuje se riječju: „graniče“.

**Članak 7.**

Iza članka 51. dodaje se članak 51.a koji glasi:

„**Članak 51. a**

Na površinama javne namjene sredstva za osobni prijevoz mogu se ostavljati samo na posebno označenim mjestima.

Sredstva za osobni prijevoz ostavljena na površinama javne namjene suprotno stavku 1. ovoga članka uklonit će se i odložiti u određeni prostor.

Ako vlasnik ne preuzme sredstvo za osobni prijevoz iz stavka 2. ovoga članka u roku 30 dana od dana uklanjanja, sredstvo za osobni prijevoz smatra se napuštenim.

Odluku o postupanju sa sredstvima za osobni prijevoz iz stavka 3. ovoga članka donosi gradonačelnik na prijedlog gradskoga upravnoga tijela nadležnoga za komunalne poslove.“

**Članak 8.**

U članku 52. iza stavka 5. dodaje se stavak 6. koji glasi:

„Zabranjeno je pisati grafite, poruke i slično na stupovima i kabelskim razvodnim ormarima javne rasvjete te onemogućavati pristup stupovima i kabelskim razvodnim ormarima javne rasvjete i postavljati strujne kablove ili druge predmete koji mogu oštetiti stupove javne rasvjete.

**Članak 9.**

U članku 61. riječi: „tijela koje imenuje“ zamjenjuju se riječima: “odnosno suglasnost tijela koje osniva i imenuje“.

**Članak 10.**

U članku 62. stavku 2. riječi: „koje imenuje Gradska skupština“ zamjenjuju se riječima: „ iz članka 61. ove odluke“.

**Članak 11.**

U članku 63. stavcima 2., 3. i 5. riječi: „koje imenuje Gradska skupština“ zamjenjuju se riječima: „iz članka 61. ove odluke“.

**Članak 12.**

U članku 64. dodaje se nova alineja 1. koja glasi:

„ - ocjena prihvatljivosti postavljanja, premještanja i uklanjanja spomenika, skulpture, spomen-ploče, sakralnog obilježja i umjetničke instalacije tijela iz članka 61. ove odluke,“.

U dosadašnjoj alineji 1. koja postaje alineja 2. riječi: „koje imenuje Gradska skupština“ zamjenjuju se riječima: „iz članka 61. ove odluke“.

Dosadašnja alineja 2. postaje alineja 3.

Dosadašnja alineja 3. koja postaje alineja 4. mijenja se i glasi:

„- idejni projekt koji sadrži tehnički opis, nacrte - tlocrt, presjek i pogled - kotiran, položaj spomenika, skulpture, spomen-ploče, sakralnog obilježja i umjetničke instalacije u prostoru - kotiran, oznaku lokacije na kopiji katastarskog plana, fotomontažu u prostoru, troškovnik svih radova, projektantsku procjenu radova, po potrebi statički proračun i upute za održavanje spomenika, skulpture, spomen-ploče, sakralnog obilježja i umjetničke instalacije te dokaz da je smještaj spomenika, skulpture, sakralnog obilježja i umjetničke instalacije u prostoru moguć prema prostornim mogućnostima,“.

 Dosadašnje alineje od 4. do 6. postaju alineje od 5. do 7.

**Članak 13.**

U članku 66. stavku 1. dodaje se nova alineja 1. koja glasi:

„ – donesenoj odluci Gradske skupštine o podizanju odnosno uklanjanju spomenika, a za postavljanje skulpture, spomen-ploče, sakralnog obilježja i umjetničke instalacije po prethodno pribavljenoj suglasnosti tijela iz članka 61. ove odluke,“

Dosadašnje alineje od 1. do 5. postaju alineje od 2. do 6.

**Članak 14.**

U članku 88. stavku 1. točka 3. mijenja se i glasi:

„ 3. onemogućavati pristup vozilu za sakupljanje otpada do mjesta na kojem se nalaze spremnici za otpad;“

U točki 6. iza riječi: „kamperska vozila“ dodaje se zarez, a riječi: „i prikolice“ zamjenjuju se riječima: „ prikolice i druga priključna vozila“.

**Članak 15.**

U članku 109. stavku 1. riječi: „ lake teretne prikolice, kamp-prikolice“ zamjenjuju se riječima: „kamperskog vozila, prikolice“.

**Članak 16.**

U članku 112. stavku 4. broj: „2.000,000“ zamjenjuje se brojem: „ 2.000,00“.

**Članak 17.**

U članku 113. stavku 1. dodaje se nova točka 1. koja glasi:

„ 1. izvede element pristupačnosti bez rješenja ili suprotno rješenju iz članka 4.a stavka 3. ove odluke,“

Dosadašnje točke od 1. do 34. postaju točke od 2. do 35.

Iza dosadašnje točke 35. koja postaje točka 36. dodaje se nova točka 37. koja glasi:

„ 37. postupi suprotno članku 51.a stavku 1. ove odluke,“

Iza dosadašnje točke 36. koja postaje točka 38. dodaju se nova točka 39. koja glasi:

„39. postupi suprotno članku 52. stavku 6. ove odluke“.

Dosadašnje točke od 37. do 64. postaju točke od 40. do 67.

Stavak 4. mijenja se i glasi:

„Novčanom kaznom u iznosu od 700,00 do 1.000,00 kuna kaznit će se fizička osoba koja počini prekršaj iz stavka l. točaka 1., 2., 3., 4., 5., 6., 7., 10., 11., 12., 13., 14., 15., 16., 18., 19., 20., 21., 22., 23., 24., 25., 26., 27., 28., 29., 30., 31., 32., 33., 34., 35., 36., 37., 38., 39., 40., 49., 50., 51.,52., 53.,54., 55., 58., 60., 62, 63., 64. i 67. ovoga članka.“

**Članak 18.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**prof. dr. sc. Drago Prgomet**